
ΕΞΑΙΡΕΤΙΚΑ ΕΠΕΙΓΟΝ
Μαρούσι, 21-07-2025 Αρ. Πρωτ.: 09
ΠΡΟΣ:
Την Υπουργό Παιδείας, Θρησκευμάτων και Αθλητισμού,
κ. Σοφία Ζαχαράκη
ΚΟΙΝ:
1. Γραφείο Πρωθυπουργού της Ελλάδος 2. Κοινοβουλευτικά Κόμματα
ΘΕΜΑ: Πρόταση νομοθετικής ρύθμισης για την αποκατάσταση αδικίας εις βάρος των υποψηφίων ΕΠΑ.Λ. στις Πανελλαδικές Εξετάσεις 2025.
Αξιότιμη κα Υπουργέ,
Η Ένωση Τεχνολόγων Εκπαιδευτικών, λαμβάνοντας υπόψη:
• Την υπ’ αριθμ. Φ251/82717/Α5/07-07-2025 Υ.Α. του ΥΠΑΙΘΑ, με την οποία καθορίστηκε η
περίοδος υποβολής των Μηχανογραφικών Δελτίων (Μ.Δ.) ΓΕ.Λ. και ΕΠΑ.Λ. από 8 έως 17 Ιουλίου 2025.
• Την αιφνίδια και εκ των υστέρων δημοσίευση της υπ’ αριθμ. Φ.253.1/81607/Α5/11-07-2025
Υ.Α. (ΦΕΚ 3262/Β/2025), με την οποία μειώθηκε το ποσοστό εισαγωγής των αποφοίτων
ΕΠΑ.Λ. από 10% σε 5% σε 18 τμήματα πολυτεχνικού χαρακτήρα, λίγες μόλις ημέρες πριν
τη λήξη της προθεσμίας υποβολής των Μ.Δ., και ενώ πολλοί υποψήφιοι είχαν ήδη οριστικο-
ποιήσει τις επιλογές τους,
• Την έλλειψη προηγούμενης ενημέρωσης ή διαβούλευσης, τόσο κατά την υποβολή αιτήσεων
συμμετοχής όσο και κατά τη διάρκεια των Πανελλαδικών Εξετάσεων 2025,
• Την ανάγκη προστασίας της αξιοπιστίας του εκπαιδευτικού συστήματος και της ισονο-
μίας απέναντι στους αποφοίτους των Επαγγελματικών Λυκείων (ΕΠΑ.Λ.), οι οποίοι πα- ραμένουν ισότιμοι μαθητές του δημόσιου σχολείου,
προτείνει την παρακάτω κατεπείγουσα νομοθετική ρύθμιση:






[bookmark: br2]ΠΡΟΤΑΣΗ ΤΡΟΠΟΛΟΓΙΑΣ – ΠΡΟΣΘΗΚΗΣ
Στο σχέδιο νόμου του Υπουργείου Παιδείας, Θρησκευμάτων και Αθλητισμού με τίτλο:
«[Τίτλος νομοσχεδίου]»
ΘΕΜΑ: Ειδικές ρυθμίσεις για την προστασία των φετινών υποψηφίων ΕΠΑΛ από αναδρομικές μειώ- σεις θέσεων εισαγωγής
Άρθρο ___
Διατήρηση ποσοστού εισαγωγής αποφοίτων ΕΠΑ.Λ. στο 10% για το ακαδημαϊκό έτος 2025-2026
1. Ειδικά για το ακαδημαϊκό έτος 2025-2026 και κατά παρέκκλιση κάθε αντίθετης διάταξης, κανο-
 νιστικής απόφασης ή τροποποιητικής Υπουργικής Απόφασης που εκδόθηκε μετά την έναρξη της
 υποβολής Μηχανογραφικών Δελτίων, το ποσοστό εισαγωγής των αποφοίτων ΕΠΑ.Λ. στα
 Τμήματα και τις Σχολές της Τριτοβάθμιας Εκπαίδευσης διατηρείται στο 10%, όπως ίσχυε
 κατά τον χρόνο υποβολής της δήλωσης συμμετοχής στις Πανελλαδικές Εξετάσεις 2025.
2. Η ανωτέρω ρύθμιση αφορά τόσο τους φετινούς τελειόφοιτους των ΕΠΑ.Λ. όσο και τους αποφοί-
 τους προηγούμενων ετών (2024, 2023) που διεκδικούν θέση μέσω του ειδικού ποσοστού 10% ή
 5%.
3. Για τα Τμήματα που μετατράπηκαν σε Πολυτεχνικές Σχολές ή εντάχθηκαν σε καθεστώς ειδικών
σχολών μετά την υποβολή των αιτήσεων συμμετοχής μαθητών στις Πανελλαδικές Εξετά-
σεις ΕΠΑ.Λ. έτους 2025, διατηρείται το αρχικά ισχύον ποσοστό εισαγωγής για τους υποψηφίους
ΕΠΑ.Λ. (10%) χωρίς περαιτέρω μείωση.
4. Από το ακαδημαϊκό έτος 2026-2027 και εφεξής, κάθε τροποποίηση στα ποσοστά εισαγωγής των
αποφοίτων ΕΠΑ.Λ. θα πραγματοποιείται ύστερα από δημόσια διαβούλευση και με ισχύ του-
λάχιστον ένα (1) έτος μετά τη δημοσίευσή της, ώστε να διασφαλίζεται η προβλεψιμότητα και
η θεσμική συνέχεια.
ΑΙΤΙΟΛΟΓΙΚΗ ΕΚΘΕΣΗ
Η παρούσα διάταξη κρίνεται αναγκαία για την αποκατάσταση της θεσμικής δικαιοσύνης και της ε-
μπιστοσύνης των πολιτών στη διαδικασία εισαγωγής στην Τριτοβάθμια Εκπαίδευση.
Η αιφνιδιαστική τροποποίηση του ποσοστού εισαγωγής για τους αποφοίτους ΕΠΑΛ, κατά τη διάρ-
κεια της διαδικασίας υποβολής των Μηχανογραφικών Δελτίων, συνιστά πράξη αναδρομικής εφαρ-
μογής κανονιστικού περιεχομένου, με σοβαρές επιπτώσεις στη διαμόρφωση των επιλογών των υπο-
ψηφίων. Η συγκεκριμένη Υπουργική Απόφαση ελήφθη εν αγνοία των ενδιαφερόμενων, μετά την
οριστικοποίηση χιλιάδων Μ.Δ., πλήττοντας την αρχή της δικαιολογημένης εμπιστοσύνης των πολι-
τών.
Η Πολιτεία οφείλει να διασφαλίζει τη θεσμική συνέχεια και να αποφεύγει μεταβολές που ανατρέπουν εκ των υστέρων τις στρατηγικές επιλογές των υποψηφίων και των οικογενειών τους. Ο σεβασμός

μοποίηση κάθε εκπαιδευτικής μεταρρύθμισης.
Η Επαγγελματική Εκπαίδευση, όπως προβάλλεται στο Εθνικό Στρατηγικό Σχέδιο 2025-2027, δεν
μπορεί να ενισχυθεί με μέτρα που μειώνουν μονομερώς τις ευκαιρίες πρόσβασης στην Ανώτατη
Εκπαίδευση, χωρίς τεκμηρίωση, χωρίς μεταβατικό στάδιο και χωρίς ενημέρωση των άμεσα ενδιαφε-
ρόμενων.
Η παρούσα τροπολογία προτείνεται ως πράξη επανόρθωσης, μεταβατικού χαρακτήρα, και εντάσ-
σεται στο πλαίσιο σεβασμού των δικαιωμάτων των μαθητών/τριών των ΕΠΑΛ, οι οποίοι αποτελούν
αναπόσπαστο μέρος της Δημόσιας Δευτεροβάθμιας Εκπαίδευσης.
Με εκτίμηση,
Για το Διοικητικό Συμβούλιο της Ένωσης Τεχνολόγων Εκπαιδευτικών

